Braga São Francisco klooster

São Francisco klooster ja São Francisco kloostrikirik (ka Reali kirik ja São Jerónimo kirik) on kunagine kloostrikompleks koos kloostrikirikuga, mis asub Realis, Reali, Dume ja Semelhe kihekonnas Braga vallas Portugalis. Ehitistekompleks koosneb kloostrist, Reali kihekonna kirikust ja São Frutuoso kabelist. Ajaloost Pärimuse kohaselt asus sellel kohal Rooma villa; umbes 660. aasta paiku rajas Fructuosus sellele kohale São Salvadori kloostri, lastes ehitada oma hauakambri jaoks São Frutuoso kabeli. 1523. aastal rajas Braga peapiiskop Diogo de Sousa São Frutuoso kabeli kõrvale kaputsiinide ordu frantsiskaani kloostri, arvatavasti kunagise São Salvadori kloostri kohale, ja lasi kirikuaia ette püstitada risti. 1728. aastal ehitati kloostrikirik barokkstiilis ümber ja São Frutuoso kabel ühendati kirikuga. 18. sajandist pärinevad kooritoolistik, altariretaablid ja orel koos vääri ja orelikorpusega. 1944. aastal teisaldati kiriku peafassaadi kõrval asunud kellaviil praegusesse asukohta. 1967. aastal toodi kirikusse osa Santiago de Compostelas asunud Fructuosuse säilmetest. 2022. aastal kompleks renoveeriti ja avati ekskursioonidele kloostri kahel korrusel, mausoleumis, kirikus ja käärkambris. Projekti kuulus arheoloogia-, arhitektuuri- ja ajaloouurimiskeskuse ehitamist kloostri kolmandal korrusel koos raamatukoguga ja Minho ülikooli arheoloogiaosakonna hariduskeskusega. Viited